Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az Alkotmánybíróság 57/1991. (XI. 8.) AB határozata
Paragraph Index: 407

18. életéve betöltése előtt, és a munkaképesség csökkenése még a vizsgálat időpontjában is 67%-os volt. Ennek ellenére nincs arra utalás, hogy az igénylő a T. 8. §-ának megfelelően tájékoztatást kapott a magasabb összegű családi pótlékra való jogosultságról, vagy hogy megkérdezték tőle, hogy miért nem részesül családi pótlékban, vagy hogy ezen igényének érvényesüléséhez bármilyen segítséget kapott. Az országgyűlési biztos a rendelkezésre álló orvosi vélemény alapján felhívta a panaszos nevelőanyja figyelmét a jogosultságra és az igény benyújtásának lehetőségére. Ezt 1999/18/II. szám követően rövid úton megkereste az Egészségbiztosítási Pénztár ceglédi kirendeltségét, és kérte a panaszos családipótlékjogosultságának vizsgálatát, és folyamatosan közreműködött abban, hogy a szükséges adatok eljussanak az ügyféltől a kirendeltséghez. A kirendeltség az országgyűlési biztos által 1997. V. 8-án átküldött iratanyag alapján e napot tekintette az igénybejelentés napjának. Az igény elbírálása további késedelmet szenvedett, míg végül a családi pótlék összegét 6 hónapra visszamenőleg — 50 400 Ft összegben — állapították meg. 1997. VIII. 18-án a kiutalás megtörtént, a 6 hónapot meghaladó családi pótlék igénylést elévülés miatt elutasították. Az országgyűlési biztos megállapította, hogy a tb szervei, mind a Nyugdíjbiztosítási Igazgatóság, mind az Egészségbiztosítási Pénztár ceglédi kirendeltsége jogszerűen járt el, amikor a rokkantságijáradék-igényt jogosultság hiányában elutasította, illetőleg a családi pótlékot az igénybejelentést megelőző 6 hónapra visszamenőleg állapította meg. Mégis súlyosan sérült a panaszos szociális biztonsághoz való joga azzal, hogy a nevelőszülő nem tudta, hogy gyermeke után 67%-os rokkantsága miatt a 18. életéve betöltését követően is jogosult családi pótlékra. A fentiekről a rokkantsági járadék igényét elutasító Nyugdíjbiztosítási Igazgatóság sem adott tájékoztatást, ezzel elmulasztotta a T. 8. §-ában, valamint az Áe. 16. §

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes